מרכז היידר אלייב

מרכז היידר אלייב (באזרית - Heydər Əliyev Mərkəzi) הוא מתחם תרבות גדול בבאקו, המתחם נקרא על שם היידר אלירזה אוגלו אלייב (באזרית: Heydər Əlirza oğlu Əliyev), שהיה נשיאה הראשון של אזרבייג'ן החל משנת 1993 לאחר קבלת עצמאותה, ועד חודש אוקטובר 2003. עוד לפני כן, בין השנים 1969–1982, בימיי שלטונה של ברית המועצות באזרבייג'ן, כיהן היידר אלייב כמזכיר הראשון של המפלגה הקומוניסטית האזרית.

== היסטוריה ==
היידר אלייב נפטר בדצמבר 2003 במרפאה בארצות הברית, אך עוד חודשים אחדים לפני כן פרש מכס הנשיאות מטעמי בריאות. בנו אילהאם אלייב נבחר אחריו לנשיאות אזרבייג'ן. בסוף דצמבר 2006 חתם הנשיא אילהאם אלייב על צו נשיאותי, לבניית מרכז תרבות לזכר אביו, הנשיא היידר אלייב. עבודות התכנון והבניה החלו ב-2007<ref name=":0"></ref>. תכנון המבנה נמסר לידיי האדריכלית העיראק<nowiki/>ית - בריטית זאהא חדיד, שהייתה ידועה בסגנון תכנון ייחודי ומודרני. זאהא חדיד הייתה האישה היחידה שזכתה בפרס פריצקר (2004- Pritzker)<ref></ref>, וזכתה גם בפרסים בינלאומיים נוספים<ref></ref>. עבודות התכנון והבנייה נמשכו קרוב לחמש שנים, והמבנה נחנך בעשרה במאי 2012, ביום שהיה אמור להיות יום הולדתו ה-89 של היידר אלייב. ביולי 2012 כחודשיים בלבד לאחר חנוכתו, פרצה במרכז שריפה<ref></ref>. השריפה כובתה על ידיי צוותים רבים של לוחמי אש, והנזקים תוקנו.

== תיאור המבנה ושימושיו ==
האדריכלית זאהא חדיד תכננה את מרכז התרבות בצורה ייחודית, כך שאין בו אף לא פנה אחת בזווית ישרה של 90 מעלות, ואין ולו קיר אחד או, תקרה בקו ישר. כלומר, כל חלקי המבנה עגלגלים וסגלגלים<ref></ref>. החלק הבנוי של מרכז התרבות משתרע על-פני שטח של 57,519 מטר מרובע<ref></ref>, לפי האתר הרשמי של המרכז, השטח הפנימי מגיע אל מעבר ל־101,000 מטר מרובע<ref></ref>. צורת המבנה מזכירה גל שעולה לכיוון השמיים ובהדרגה יורד חזרה לכוון הקרקע. המבנה תוכנן לייצג מודרניות וקידמה, ונועד להרחיק את אזרבייג'ן ואת הבירה באקו, מסגנונות בניה וחיים שהיו נהוגים בעת השלטון הסובייטי<ref></ref>. למבנה שלושה חלקים עיקריים לפי אזורים, ולכל אזור שימוש שונה<ref name=":0" />.
* מוזיאון - למוזיאון שלוש קומות, בו מצויים תמונות ענק, חפצים ודברים המייצגים את חייו ומורשתו של היידר אלייב. במסגרת זו מוצגות גם חלק מהמכוניות בהן נהג היידר אלייב להשתמש.
* תערוכות - בתשע קומות תערוכה<ref name=":0" />, יש מוצגים המשקפים את ההיסטוריה של אזרבייג'ן, את מורשתה, ואת התרבויות המתקיימות בה. בתצוגה יש תמונות, תצלומים,<nowiki/> <nowiki/>ביגוד, ציור<nowiki/>י<nowiki/>ם, מאות בובות במלבושים מסורתיים וגם בלבוש מודרני, ספרים, כלי נגינה אזריים, וחפצים שונים. יש גם אזור "מיני אזרבייגן", המציג בהעתק קטן ומדויק, אתרים ובניינים ידועים במדינה, כולל דגם ממוזער של מרכז היידר אלייב עצמו. בין המוצגים הקבועים יש גם ספר תנ"ך בשפה העברית. פרט לתצוגה הקבועה של המוזיאון, יש מקום גם לתצוגות מתחלפות.
* אולמות - במרכז מספר אולמות, בהן מתקיימות פעילויות תרבות, הרצאות, כנס<nowiki/>ים, פסטיבל<nowiki/>ים, מופעים וקונצרט<nowiki/>ים. המרכז מארח מגוון אומנויות ואומנים מאזרבייג'ן וממקומות אחרים בעולם. במאי 2019 התארחה במרכז תערוכת אומנות מודרנית "ממדים אפשריים" (Possible Dimensions) של האומן, הפסל והצייר זורב טסרטלי (Zurab Konstantinovich Tsereteli)<ref></ref> . ב-2017 אירח המרכז תערוכת אומנות עכשווית, של מספר אומנים מטורקיה<ref></ref> במאי 2024 קיימו במקום מופע של אומן הג'אז אלפרדו רודריגז (Alfredo Rodriguez)<ref></ref> ושלישייתו, ובפברואר 2024 נערך קונצרט של הפסנתרן והמלחין סטיב בראקאט (Steve Barakatt)<ref></ref>.

בנוסף לאלה קיימים במקום מרכז מדיה, אזורי ישיבה ומנוחה, שירות לקהל, ומסעדה/בית קפה.

== מיקום ותחבורה ==
מרכז היידר אלייב ממוקם מעט מחוץ ללב העיר, במרחק של כשלושה קילומטרים מהמרכז. ניתן להגיע באוטובוסים ציבוריים מספר 1, 13 ואקספרס: M3, H1, M1A, M8 ,M2A ,M9, E1<ref></ref>. תחנות האוטובוס קרובות מאד לכניסה. אפשרות אחרת היא להגיע עם קו המטרו הירוק לתחנת Nariman Narimanov. התחנה מרוחקת כקילומטר וחצי מהכניסה הראשית למרכז. תמיד ניתן להגיע רגלית, באופניים או במונית.

== ראו גם ==
* מוזיאון השטיחים הלאומי של אזרבייג'ן
* באקו
* העיר העתיקה של באקו

== גלריה ==
<gallery widths="200" heights="200" perrow="3">
קובץ:HEYDAR ALIYEV CENTER SIGN.שלט חיצוני מרכז היידר אלייב.jpg|שלט חיצוני עם שמו של המרכז.
קובץ:HEIDAR ALIYEV CENTER AND GARDENS.מרכז היידר אלייב והדשא.jpg|המדשאות הרחבות סביב מרכז היידר אלייב.
קובץ:HEYDAR ALIYEVS CARS.מכוניות של היידר אלייב במוזיאון מרכז היידר אלייב.jpg|תצוגת מכוניות, בהן השתמש הנשיא היידר אלייב.
קובץ:BIBLE BOOK.HEIDAR ALIYEV CENTER BAKU.ספר תנך בתצוגת מרכז היידר אלייב.jpg|ספרי תנ"ך בתצוגת הקבע.
קובץ:Heydar Aliyev Center 1.3.jpg|קונצרט במרכז אלייב.
קובץ: HEYDAR ALIYEV CENTER INDOORS.חלל פנימי מודרני במרכז היידר אלייב.jpg|חלל פנימי מעוצב בעיצוב מודרני במרכז היידר אלייב.
</gallery>
== קישורי חיצוניים ==

* 

== הערות שוליים ==

קטגוריה:נשיאי אזרבייג'ן
קטגוריה:באקו: מבנים
קטגוריה:אמנות חזותית
*